Preferenssit arkistot - Voima Valmennus Oy
Insights Discovery: Introversio
28.11.2018 / Blogi /by Anu Autio
Introversio ja ekstroversio herättävät paljon keskustelua. Osa meistä on hiljaisempia ja osa puheliaampia, osa nauttii sosiaalisesta ympäristöstä ja osa kaipaa enemmän omaa rauhaa. Mitä muita eroavaisuuksia tästä Carl Jungin astenteita kuvaavasta sanaparista löytyy ja miten ne ilmenevät meissä?
Me kaikki olemme sekä introverttejä että ekstroverttejä. Suosimme usein kuitenkin enemmän toista ja on syytä kiinnittää huomiota myös meille vähemmän mieluiseen lähestymistapaan. Hyödyntäessämme meille vähemmän mieluisia ja luontaisia toimintatyylejä saatamme huomata, että energialataus on näiden tilanteiden jälkeen aika alhainen. Kannattaa siis kiinnittää huomiota palautumisen mahdollisuuksiin näiden hetkien jälkeen.
Tässä artikkelissa paneudun tarkemmin introversioon ja sen ilmenemiseen toiminnassamme.
Introversio työelämässä
Jos suosit introversiota, pystyt todennäköisesti keskittymään pitkäjänteisesti käsillä olevaan tehtävään. Vieraammassa seurassa olet hiljainen ja tarkkaavainen, mutta tutummassa porukassa juttu saattaa luistaa enemmänkin – etenkin, jos olet puheena olevan aiheen asiantuntija. Olet tarkkaavainen ja kuuntelet toisia huolellisesti: päämääränäsi on ymmärtää toisen ajatuksia ja ideoita. Sinun voi olla vaikea saada mielipiteesi esiin puheliaampien joukossa: muisathan, että on ihan ok keskeyttää puhelias ekstrovertti!
Introversiota suosivana energiasi on suuntautunut enemmän ”sisään päin”. Huomiosi on suuntautunut enemmän sisäiseen maailmaasi ja löydät itsesi usein tehtävistä, jotka vaativat syvää asiantuntijaosaamista. Mitä paremmin pääset keskittymään ja perehtymään asioihin, sitä varmemmaksi tunnet itsesi myös tilanteissa, joissa esittelet asiaasi muille.
Työyhteisössä olet usein rauhallinen tyyppi, ja sinut saatetaan kokea varautuneeksi. Et mielelläsi tuo henkilökohtaisia ajatuksiasi ja mielipiteitäsi ensimmäisenä esiin, vaan otat aikaa tutustumiselle ja luottamuksen rakentamiselle. Vahvuutesi luottamuksen rakentamisessa on toisen kuunteleminen. Tutustumisessa ja suhteen rakentamisessa saattaisi kuitenkin auttaa se, että kertoisit hieman enemmän itsestäsi jo alkuvaiheessa.
Olet päätöksenteossa harkitsevainen, ajattelevainen ja varovainen – hyvin tehty päätös on mielestäsi tarkkaan harkittu ja toteuttamiskelponen. Pidät siitä, että palaverit etenevät suunnitellusti ja että saat tiedon käsiteltävistä aiheista etukäteen. Jos tietoa ei tule, et todennäköisesti voi osallistua yhteiseen päätöksentekoon täysipainoisesti. Harkinta-aika ja aika asioihin tutustumiseen on sinulle tärkeää.
Introversion stressin lähteet
Suosit toiminnassasi suunnitelmallisuutta, loogisuutta ja järkevyyttä. Siitä syystä nopeat muutokset sekä jatkuvat keskeytykset työssä saattavat tuntua stressaavilta. Introverttiä lähestymistapaa suosiessasi, keskeytyksen jälkeen työn jatkaminen vie usein enemmän aikaa kuin ekstroveriltä. Tästä syystä rauhallinen, keskittymisen mahdollistava työympäristö auttaa sinua toimimaan tehokkaammin.
Jos suosit introversiota, saatat huomata olevasi väsynyt sosiaalisuutta ja yhteistä osallistumista vaativan päivän jälkeen. Omasta palautumisesta kannattaa pitää kiinni esimerkiksi tekemällä suunniltema aktiivisen päivän jälkeiselle vapaa-ajalle. Vaikka todennäköisesti pidätkin ihmisten kanssa työskentelystä, se kuluttaa energiaasi. Parhaimmillaan olet todennäköisesti silloin, kun sinulla on kokemus yhdessä olemisesta ja yhteisten tavoitteiden eteen työskentelystä – mutta niin, että itse työ on itsenäistä.
Miten suosit introversiota?
Kuten yllä kirjoitin, kukaan ei ole vain introvertti tai ekstrovertti – olemme kaikki molempia. Insights Discoveryn mallissa Jäänsinen ja Ruohonvihreä preferenssi ovat introverttejä ”värejä” ja profiilin itsearviointilomake mittaa sitä, missä järjestyksessä ja miten voimakkaasti suosit näitä. Riippuen antamistasi vastauksista ja väriesi järjestyksestä sekä voimakkuudesta», päästään kiinni siihen, miten paljon suosit introversiota. Alla olevista kuvista näet, miten introversio levittyy Insights -ympyrälle lähes joka kolkkaan! Sinisellä ja vihreällä väritetyissä sijainneissa introvertti preferenssi nousee yhdeksi eniten suosimistasi ja tarvitsemistasi toimintatyyleistä.
Syvemmät tiedot introversiosta ja omasta toimintatyylistäsi saat muun muassa Voimaa Tiimille! -valmennuksessa. Sen yhtenä tavoitteena on auttaa sovittamaan yhteen introversion ja ekstraversion tarpeita työyhteisön toiminnassa ja vuorovaikutuksessa. Esimiesvalmennuksissa opitaan, miten erilaiset toimintatyylit voidaan huomioida johtamisessa.
Insights Discovery: Auringonkeltainen preferenssi
29.10.2018 / Blogi /by Anu Autio
Kaikista meistä löytyy kaikkia Insights Discovery -värejä, mutta suosimme yhtä, kahta tai kolmea preferenssiä. Ne näkyvät meistä ulospäin ja useimmiten muut tunnistavat meistä näitä piirteitä. Millainen on työskentelytyylisi, jos eniten suosimasi toimintatyyli on Insights Discoveryn Auringonkeltainen preferenssi? Seuraava kuvaus on karrikoitu pintaraapaisu Auringonkeltaisen preferenssin toimintatyyliin, mutta ehkä saatat tunnistaa tästä piirteitä itsestäsi – tai jopa työkaveristasi!
Auringonkeltainen preferenssi
Jos valitsit kuvasta» tai sarakkeista» eniten Auringonkeltaisia sanoja, yksi työskentelytyylisi vahvuuksista on todennäköisesti verkostoituminen. Olet avoin ja helposti muihin tutustuva – ja itsekin helposti lähestyttävä. Pidät siitä, että voit pitää ”monta rautaa tulessa” ja että saat joka päivä innostua jostain uudesta! Multitaskaaminen onnistuu sinulta helposti ja dynaamisuus tuo vaihtelevuutta työpäiviisi. Työpaikka ei ole sinulle vain työpaikka, vaan yhteisö johon haluat kuulua.
Auringonkeltainen preferenssi saa sinut suhtautumaan myönteisesti muutoksiin, etenkin jos näet muutosten hyödyn ihmisille tulevaisuudessa. Päätöksenteossa haluat miettiä mahdollisimman monia vaihtoehtoja ja uusia ideoita, sillä asiat voisi aina tehdä vähän eri tavalla! Lopullisessa päätöksessä otat huomioon ennen kaikkea ihmiset. Toimit monesti työyhteisön ”tsempparina” – sinun on luontevaa kehua muita ja antaa hyvää palautetta.
Jos Auringonkeltainen preferenssisi on vahva, kannattaa tiedostaa seuraavaa:
Tykkäät ideoida ja tehdä monta asiaa yhtä aikaa. Tämä voi vaikuttaa siltä että tavoitteesi ei ole aivan selkeä, ja että toimintasi on vailla painopistettä. Sinut saatetaan nähdä pinnallisesti keskittyvänä ja porukan huumorikaverina, jonka osaaminen hautautuu persoonan alle. Voi myös vaikuttaa siltä, että olet kiinnostunut enemmän ihmisistä kuin itse työstä. Kannattaa siis välillä säätää tarvettasi henkilökohtaiseen vuorovaikutukseen ja keskittyä itse asiaan. Muista myös, että vuorovaikutuksessa kuunteleminen on yhtä tärkeää kuin puhuminen!
Missä tilanteissa tarvitset Auringonkeltaista preferenssiä?
Jos tunnistat itsestäsi paljon Auringonkeltaista preferenssiä, muista että sen käytön voimakuutta voi säätää. Voit laskea tämän toimintatyylin varaan välillä vähän enemmän, kun taas toisessa tilanteessa joudut hillitsemään Auringonkeltaista energiaasi. Tunnistatko tilanteita, joissa voit antaa palaa omalla vahvalla tavallasi ja tilanteita, joissa joudut hieman hillitsemään itseäsi?
Vaikka Auringonkeltainen preferenssi ei nousisikaan eniten suosimiesi preferenssien joukkoon, tarvitset sitä töissäsi. Missä tilanteissa tarvitset tällaista toimintatyyliä? Missä tilanteissa voisit hyödyntää sitä entistä enemmän?
Muistathan, että meistä kaikista löytyy kaikkia toimintatyylejä! Oma profiilisi kertoo», missä järjestyksessä ja kuinka voimakkaasti suosit eri preferenssejä ja miten niiden vaikutus näkyy toiminnassasi. Osa työpaikkojen ristiriitatilanteista johtuu siitä, että kuvittelemme olevamme aivan erilaisia, kuin miten näyttäydymme muille ja mitä profiilimme meistä kertoo!
Lue lisää myös muista toimintatyyleistä:
Jäänsininen»
Ruohonvihreä»
Tulenpunainen»
Insights Discovery: Tulenpunainen preferenssi
25.10.2018 / Blogi /by Anu Autio
Millainen on työskentelytyylisi, jos eniten suosimasi toimintatyyli on Insights Discoveryn Tulenpunainen preferenssi? Seuraava kuvaus on karrikoitu pintaraapaisu Tulenpunaisen preferenssin toimintatyyliin, mutta ehkä saatat tunnistaa tästä piirteitä itsestäsi – tai jopa työkaveristasi. Muistathan, että meistä kaikista löytyy kaikkia preferenssejä – suosimme näistä enemmän yhtä, kahta tai kolmea toimintatyyliä.
Tulenpunainen preferenssi
Jos valitsit eniten itseäsi kuvaavia sanoja Tulenpunaisen sarakkeesta» tai nelikentästä», työskentelytyylisi on todennäköisesti tehtävä- ja tavoitekeskeinen. Haluat saada hommat tehtyä, ja mielellään mahdollisimman nopeasti ja hyvin. Pidät siitä, että palavereissa päästään suoraan asiaan ja uskallat kertoa näkökulmasi myös vieraammassa porukassa. Uskot siihen, että riittävällä tahdolla päästään vaikka ”läpi harmaan kiven”!
Päätöksenteossa suosit logiikkaa ja faktoja. Mottosi voi olla ”Parempi huono päätös kuin ei päätöstä lainkaan” – pääasia että tekemisen meininki säilyy, ja asioissa päästään eteenpäin. Sinua todennäköisesti kiinostavat riittävän haastavat tehtävät, selkeät tavoitteet ja näkyvät tulokset. Arvostat sitä, että sinulla on itsenäinen rooli työyhteisössä, vaikkakin saat energiaa ihmisten kanssa toimimisesta.
Mikäli tunnistit itsestäsi paljon Tulenpunaista, kannattaa huomioida seuraavaa:
Toimintasi saatetaan välillä kokea kovana ja ihmiset unohtavana. Vaadit paljon itseltäsi, mutta tulet samalla vaatineeksi paljon myös muilta – ehkä välillä jopa liikaakin. Muistathan myös, että välillä on hyvä pysähtyä, pohtia ja kuunnella muitakin näkökulmia. Se omasi ei aina ole ainoa oikea. Välillä sinun on myös syytä antaa enemmän tilaa muille ja muista, että kaikki eivät ole yhtä nopeita ajattelijoita kuin sinä. Lisäksi kannattaa ottaa oikeasti aikaa työstä irroittautumiselle, se kun ei ole kaikki kaikessa.
Missä tilanteissa tarvitset Tulenpunaista preferenssiä?
Jos tunnistat itsestäsi paljon Tulenpunaista preferenssiä, muista että sen käytön voimakuutta voi säätää. Voit laskea tämän toimintatyylin varaan välillä vähän enemmän, kun taas toisessa tilanteessa joudut hillitsemään Tulenpunaista energiaasi. Tunnistatko tilanteita, joissa voit antaa palaa omalla vahvalla tavallasi ja tilanteita, joissa joudut hieman hillitsemään itseäsi?
Vaikka Tulenpunainen preferenssi ei nousisikaan eniten suosimiesi preferenssien joukkoon, tarvitset sitä töissäsi. Missä tilanteissa tarvitset tällaista toimintatyyliä? Missä tilanteissa voisit hyödyntää sitä entistä enemmän?
Muistathan, että meistä kaikista löytyy kaikkia toimintatyylejä. Oma profiilisi kertoo», missä järjestyksessä ja kuinka voimakkaasti suosit eri preferenssejä ja miten niiden vaikutus näkyy toiminnassasi. Osa työpaikkojen ristiriitatilanteista johtuu siitä, että kuvittelemme olevamme aivan erilaisia, kuin miten näyttäydymme muille ja mitä profiilimme meistä kertoo!
Auringonkeltainen»
Insights Discovery: Jäänsininen preferenssi
22.10.2018 / Blogi /by Anu Autio
Henkilökohtainen toimintatyylisi näkyy sinusta ulospäin. Millainen on työskentelytyylisi, jos eniten suosimasi toimintatyyli on Insights Discoveryn Jäänsininen preferenssi? Seuraava kuvaus on karrikoitu pintaraapaisu Jäänsinisen preferenssin toimintatyylistä, mutta ehkä saatat tunnistaa tästä piirteitä itsestäsi – tai jopa työkaveristasi. Muistathan, että kaikista meistä löytyy kaikkia Insights Discovery -värejä, mutta suosimme yhtä, kahta tai kolmea preferenssiä.
Jäänsininen preferenssi
Mikäli tunnistat eniten itseäsi kuvaavia sanoja Jäänsinisestä kategoriasta, suosit todennäköisesti tarkkaa, yksityiskohtaista ja suunnitelmallista otetta työntekoon. Arvostat laadukasta, virheetöntä työtä ja pidät siitä, että sinulla on riittävästi aikaa tutustua käsillä olevaan aiheeseen. Osaat kiinnittää huomiota kysymyksiin, joita muut eivät edes tule ajatelleeksi. Perustat päätöksesi tosiasioihin, faktoihin ja tutkittuun tietoon ja pidät siitä, että tieto on järjestelmällisessä muodossa.
Pidät todennäköisesti siitä, että asiat tehdään niin kuin on sovittu ja että kaikki noudattavat yhteisiä prosesseja. Haluat ymmärtää asiat ennen toteuttamista ja pyrit jo etukäteen selvittämään mahdolliset kompastuskivet matkan varrella. Tykkäät siitä, että asiat tehdään kerralla oikein turhan säätämisen sijaan. Arvostat kirjallista viestintää – silloin tieto on selkeästi tietyssä paikassa dokumentoituna, ja siihen on helppo palata tarkennuksia varten.
Jos Jäänsininen preferenssi tuntuu tutulta, kannattaa tiedostaa seuraavaa:
Sinut saatetaan kokea hitaana toiminnassasi, koska haluat tutustua asioihin niin syvällisesti. Muut saattavat kokea muodollisuutesi ja halusi pitäytyä työasioissa välinpitämättömyytenä toisia kohtaan. Välillä kannattaa avata hieman enemmän myös henkilökohtaista puolta! Voi myös käydä niin, että sinut koetaan kovana ja liian asiakeskeisenä, sillä toimintatyylistäsi ei aina välity ihmisten huomiointi. Hyvät, yksityiskohtaiset kysymyksesi saatetaan kokea kritiikkinä. Kannattaa siis kiinnittää huomiota siihen, missä vaiheessa ja miten esität hyvät kysymyksesi.
Missä tilanteissa tarvitset Jäänsinistä preferenssiä?
Jos tunnistat itsestäsi paljon Jäänsinistä preferenssiä, muista että sen käytön voimakuutta voi säätää. Voit laskea tämän toimintatyylin varaan välillä vähän enemmän, kun taas toisessa tilanteessa joudut hillitsemään Jäänsinistä energiaasi. Tunnistatko tilanteita, joissa voit antaa palaa omalla vahvalla tavallasi ja tilanteita, joissa joudut hieman hillitsemään itseäsi?
Vaikka Jäänsininen preferenssi ei nousisikaan eniten suosimiesi preferenssien joukkoon, tarvitset sitä töissäsi. Missä tilanteissa tarvitset tällaista toimintatyyliä? Missä tilanteissa voisit hyödyntää sitä entistä enemmän?
Insights Discovery: Ruohonvihreä preferenssi
15.10.2018 / Blogi /by Anu Autio
Millainen on työskentelytyylisi, jos eniten suosimasi toimintatyyli on Insights Discoveryn Ruohonvihreä preferenssi? Seuraava kuvaus on karrikoitu pintaraapaisu Ruohonvihreän preferenssin toimintatyyliin, mutta ehkä saatat tunnistaa tästä piirteitä itsestäsi – tai jopa työkaveristasi. Muistathan, että kaikista meistä löytyy kaikkia toimintatyylejä!
Ruohonvihreä preferenssi
Jos tunnistit itsestäsi eniten Ruohonvihreän sarakkeen» tai nelikentän» sanoja, työskentelytyylisi on todennäköisesti kärsivällinen, rauhallinen ja pitkäjänteinen. Tykkäät siitä, että tekemisen suunnitelma on selkeä, ja että saat keskittyä tekemiseen rauhassa. Haluat neuvotella yhteisistä päätöksistä ja kuulla erilaisia mielipiteitä ennen lopullista ratkaisua. Ihmisten hyvinvointi nousee tärkeäksi ja välillä olet valmis muokkaamaan päätöstä, jos huomaat sen harmittavan muita. Hyvän ilmapiirin ylläpitäminen on sinulle tärkeää ja pyrit välttämään turhia konflikteja. Pidät siitä, että kaikilla on kokemus yhteisten tavoitteiden eteen työskentelystä, mutta työn luonne on itsenäinen.
Rauhallinen ulkokuoresi rauhoittaa muita, ja olet usein ryhmän sovittelija auttaessasi muita ymmärtämään toisiaan. Henkilökohtaiset arvot ovat sinulle tärkeitä, ja haluat ehdottomasti työskennellä yhteisössä, jonka arvot vastaavat omiasi. Tällöin olet erityisen lojaali työyhteisöllesi ja työnantajallesi. Puolustat pitkäjänteisellä sinnikkyydellä asioita, jotka ovat sinulle tärkeitä.
Jos valitsit eniten Ruohonvihreitä sanoja, on hyvä huomioida seuraavaa:
Sinua saatetaan pitää kyvyttömänä tekemään päätöksiä, sillä haluat kuulla ennen ratkaisua niin monia mielipiteitä. Välillä on ihan ok tehdä ratkaisut itse! Rauhallinen ulkokuoresi saatetaan kokea jopa välinpitämättömänä, etenkin jos et tuo omia mielipiteitäsi mukaan keskusteluun. Olet hyvä sovittelemaan ristiriitoja, mutta ollessasi itse siinä osallisena, mieluummin vetäydyt ja jopa loukkaannut, kuin puolustat omaa näkökantaasi. Kannattaa opetella sanomaan ”ei” – Ruohonvihreälle preferenssille se on erityisen hankalaa.
Missä tilanteissa tarvitset Ruohonvihreää preferenssiä?
Jos tunnistat itsestäsi paljon Ruohonvihreää preferenssiä, muista että sen käytön voimakuutta voi säätää. Voit laskea tämän toimintatyylin varaan välillä vähän enemmän, kun taas toisessa tilanteessa joudut hillitsemään Ruohonvihreää energiaasi. Tunnistatko tilanteita, joissa voit antaa palaa omalla vahvalla tavallasi ja tilanteita, joissa joudut hieman hillitsemään itseäsi?
Vaikka Ruohonvihreä preferenssi ei nousisikaan eniten suosimiesi preferenssien joukkoon, tarvitset sitä töissäsi. Missä tilanteissa tarvitset tällaista toimintatyyliä? Missä tilanteissa voisit hyödyntää sitä entistä enemmän?
Johtajan osaaminen nyt ja tulevaisuudessa15.11.2018 - 13:59
Johtajan itsensäjohtamistaidot5.11.2018 - 14:21
Mikä innostaa naisjohtajia johtamaan?29.10.2018 - 09:32
Insights Discovery: Introversio28.11.2018 - 12:38
Insights Discovery -profiilisi väridynamiikka1.11.2018 - 10:10
Insights Discovery: Auringonkeltainen preferenssi29.10.2018 - 10:56
Insights Discovery: Tulenpunainen preferenssi25.10.2018 - 11:39
Insights Discovery: Jäänsininen preferenssi22.10.2018 - 10:55
Asiakastarina Energian lähteet Esimieskoulutus Esimieskoulutus Oulu Esimieskoulutus Raahe Esimiesvalmennus Henkilökohtainen tehokkuus Henkilöstökyselyn purku Insights Discovery Insights Discovery -profiili Introversio Itsensä johtaminen Itsetuntemus Johtaminen Johtamisen kehittäminen Kehittävä palaute Kehityskeskustelut Kokouskäytännöt Korjaava palaute Luottamus Motivaatio Motivaattorit Muutoksen johtaminen Muutosvoimaa! Myönteinen palaute Palautteen antaminen Palaverit Preferenssit Ratkaisukeskeisyys Sisäinen motivaatio Tiimin tehokkuus Tiimitreeni Tiimivalmennus Toiminnan kehittäminen Työhyvinvointikyselyn purku Työyhteisön arvot Työympäristö Valmentava johtaminen Voimaa Firmalle Voimaa Johtajalle! Voimaa Johtamiseen! Voimaa Myyntiin! Voimaa Tiimille! Voimaa Yksilölle! Vuorovaikutus
Yhteyshenkilö / asiakas
Muu uutiskirjeen tilaaja